**12.3. Direcția Generală Achiziții Publice**

Activitatea Direcției Generale Achiziții Publice în anul 2019 a constat în derularea de proceduri de achiziție publică pentru acoperirea întregii nevoi a municipalității, în funcție necesitățile solicitate de direcțiile inițiatoare, aprobate de Autoritatea Contractantă și transmise Direcției Generale Achiziții Publice.

**DIRECȚIA PLANIFICARE ACHIZIȚII** a asigurat activitatea de planificare a achizițiilor publice, desfășurând următoarele activități specifice:

- a asigurat urmărirea executării Programului anual al achizițiilor publice pentru anul 2019 și a Strategiei anuale de achiziții publice pentru anul 2019, documente care au fost întocmite în trimestrul IV al anului 2018 și aprobate la dat de 10.12.2018.

- în urma aprobării bugetului propriu al Municipiului București pe anul 2019, prin HCGMB nr.194/23.04.2019, cu modificările și completările ulterioare, s-a realizat actualizarea Strategiei anuale de achiziții publice pentru anul 2019 și a Programului anual al achizițiilor publice pentru anul 2019, în funcție de fondurile aprobate și solicitările direcțiilor de specialitate din cadrul Primăriei Municipiului București;

- pe parcursul anului 2019, la solicitările direcțiilor de specialitate, au fost operate un număr de 115 modificări/completări în cadrul Programului anual al achizițiilor publice 2019, asigurându-se respectarea prevederilor legale cu privire la modalitatea optimă de achiziție, la stabilirea căreia se ține cont de o serie de factori respectiv: raportarea la valoarea estimată a achizițiilor considerate similare, complexitatea achiziției, îndeplinirea condițiilor specifice de aplicarea a anumitor proceduri specifice, încadrarea corectă a obiectului contractului în codul CPV;

- a asigurat publicarea în sistemul electronic de achiziții publice (SEAP) extrase din programul anual al achizițiilor publice precum și modificări/completări operate în cadrul acestuia, în conformitate cu prevederile legale;

- a efectuat demersurile necesare în vederea elaborării Strategiei anuale de achiziții publice pentru anul 2020 și a Programului anual al achizițiilor publice pentru anul 2020, în ultimul trimestru al anului 2019;

- a elaborat Strategia anuală de achiziții publice pentru anul 2020 și a Programului anual al achizițiilor publice pentru anul 2020, pe baza necesităților transmise de direcțiile inițiatoare din cadrul autorității contractante Primăria Municipiului București, în ultimul trimestru al anului 2019;

- a asigurat transmiterea informațiilor privind elaborarea/actualizarea/modificarea/completarea Strategiei anuale de achiziții publice și a Programului anual al achizițiilor publice către direcțiile inițiatoare;

- a asigurat sprijin direcțiilor inițiatoare prin consilierea/îndrumarea metodologică cu privire la etapa de planificare a achizițiilor publice;

- a participat la elaborarea documentației de atribuire, prin întocmirea strategiilor de contractare pentru procedurile de achiziție publică care au fost inițiate în cursul anului 2019;

- a participat în comisiile de evaluare constituite în vederea evaluării a ofertelor depuse în cadrul procedurilor de achiziție publică.

**DIRECȚIA PROCEDURI** a asigurat organizarea, derularea și finalizarea procedurilor de achiziții publice solicitate de direcțiile inițiatoare din cadrul Primăriei Municipiului București, cu respectarea principiilor care stau la baza atribuirii contractelor/acordurilor-cadru de achiziție publică, în conformitate cu prevederile legale în materia achizițiilor publice;

- a participat la elaborarea documentației de atribuire (fișa de date a achiziției, proiectul de contract/acord-cadru/contract subsecvent, modele de formulare utilizate în vederea întocmirii și prezentării ofertelor, DUAE –Documentul Unic de Achiziții European), precum și a documentelor suport aferente pe baza datelor/documentelor/informațiilor transmise de direcțiile de specialitate;

- a organizat, derulat și finalizat achizițiile directe de produse, servicii și/sau lucrări;

- a realizat la solicitarea direcțiilor inițiatoare, procese de consultare a pieței, ca parte a procesului de achiziție publică;

- a asigurat sprijin direcțiilor inițiatoare prin consilierea/îndrumarea metodologică cu privire la procesul de realizare a achizițiilor publice;

- a participat în comisiile de evaluare în calitate de președinte/membru/membru de rezerva/secretar și persoană responsabilă cu derularea procedurilor.

- a realizat raportarea periodică (săptămânal, lunar, trimestrial, semestrial, anual) privind stadiul procedurilor de achiziție publică;

**SERVICIUL MONITORIZARE DERULARE CONTRACTE** a asigurat monitorizarea și raportarea încheierii/atribuirii contractelor de achiziții publice/acord - cadru de lucrări, servicii, produse și lucrări, încheiate la nivelul Primăriei Municipiului București;

- a asigurat gestionarea și actualizarea bazei de date cu privire la toate contractele monitorizate în cadrul direcției și la nivelul Primăriei Municipiului București

Direcția Generală Achiziții Publice a întocmit și transmis la Cabinetul Primarului General și al Administratorului Public al Municipiului București, raportări periodice (săptămânal, lunar, trimestrial, semestrial, anual) privind stadiul de execuție a Programului anual al achizițiilor publice pentru anul 2019 și a stadiul procedurilor de achiziție aflate în derulare.

Aceste raportări au vizat în principal:

- săptămânal: stadiile procedurilor de achiziție publică aflate în derulare;

- lunar: interpretarea etapelor de execuție a Programului anual al achizițiilor publice pentru anul 2019 și a Strategiei anuale de achiziții publice 2019;

- trimestrial/semestrial: au fost propuse măsuri de eficientizare a proceselor de achiziție publică, au fost evidențiate procedurile finalizate.

La finalul anului 2019 fost elaborat documentul ”Informare privind execuția Programului anual al achizițiilor publice în anul 2019”, care a cuprins sinteza activităților direcției pe parcursul anului, oferind o imagine globală asupra întregii activități privind desfășurarea procesului de achiziții publice la nivelul Primăriei Municipiului București.

În luna Noiembrie a anului 2019, activitatea Direcției Generale Achiziții Publice a fost evaluată de **Banca Mondială**, în cadrul ***Proiectului SIPOCA 625 – ”Sprijin în implementarea Strategiei Naționale în domeniul Achizițiilor Publice(SNAP) prin consolidarea capacității administrative a ANAP și autorităților contractante”.***

*În continuare este prezentată execuția proceselor de achiziție publică cuprinse în Strategia anuală de achiziții publice 2019 și Programul anual al achizițiilor publice în anul 2019.*

1. ***Proceduri de achiziție publică***

La solicitarea direcțiilor/compartimentelor de specialitate ale Primăriei Municipiului București, în anul 2019, Direcția Generală Achiziții Publice a inițiat și derulat un număr de 46 proceduri de atribuire pentru contracte de achiziții publice.

* 1. **Proceduri de achiziție publică inițiate prin anunț de participare în anul 2019**

|  |  |  |  |  |  |
| --- | --- | --- | --- | --- | --- |
| Tip contract | Număr proceduri inițiate în anul 2019 | Număr proceduri finalizate prin atribuirea unui contract/acord-cadru în anul 2019 | Pondere proceduri finalizate / proceduri inițiate în anul 2019 | Număr proceduri anulate în anul 2019 | Număr proceduri în curs de atribuire |
| Produse | 13 | 7 | 53,85% | 1 | 5 |
| Servicii | 21 | 15 | 71,43% | 1 | 5 |
| Lucrări | 12 | 1 | 8,33% | 3 | 8 |
| Total | 46 | 23 | 50,00% | 5 | 18 |

Valorile estimate pentru procedurile de achiziție publică inițiate în anul 2019, precum și valoarea contractată, este evidențiată în tabelele de mai jos:

|  |  |  |  |
| --- | --- | --- | --- |
| **Valoarea estimată pentru procedurile de achiziție publică inițiate din PAAP 2019** (lei, fără TVA) | | | |
| Total | Produse | Servicii | Lucrări |
| 2.195.833.834,40 | 1.605.543.829,04 | 28.736.190,84 | 561.553.814,52 |

Din totalul de 46 proceduri demarate în cursul anului 2019, s-au finalizat un număr de 23 proceduri, având o valoare totală estimată de 2.195.833.834,40 lei, fără TVA, valoarea totală a contractelor atribuite prin aceste proceduri este de 352.284.821,70 lei, fără TVA,reprezentând:

- 7 proceduri pentru achiziția de produse (valoare contractată 232.102.166,02 lei, fără TVA);

- 15 proceduri pentru achiziția de servicii (valoare contractată 21.330.009,02 lei fără TVA);

- 1 procedură pentru achiziția de lucrări (valoare estimată 98.852.646,66 lei, fără TVA);

- 5 proceduri anulate;

- 18 proceduri în curs de derulare, urmând a se finaliza în anul 2020.

**1.2Tipul și ponderea procedurilor de achiziție publică finalizate**

În vederea atribuirii contractelor de achiziție publică prezentate mai sus, au fost aplicate procedurile reglementate de legislația în domeniul achizițiilor publice, respectiv licitație deschisă, procedură simplificată și negociere fără publicare a unui anunț de atribuire.

|  |  |  |
| --- | --- | --- |
| Tip procedură | Număr proceduri | Pondere |
| Licitație deschisă | 6 | 26,09% |
| Procedură simplificată | 14 | 60,87% |
| Negociere fără publicare a unui anunț de atribuire | 3 | 13,07% |
| TOTAL | 23 | 100,00% |

Din cele 23 proceduri de achiziție publică finalizate, au fost încheiate contracte de achiziție publică/ acorduri-cadru, după cum urmează:

* 11 contracte de furnizare în valoare de 232.102.166,02 lei, fără TVA;
* 15 contracte de servicii în valoare de 2.410.021,22 lei, fără TVA;
* 1 acord cadru de servicii în valoare de 18.919.987,80 lei, fără TVA în baza căruia s-a încheiat un contract subsecvent în valoare de 3.644.859,90 lei, fără TVA;
* 1 contract de lucrări în valoare de 98.852.646,66lei, fără TVA.

Pe parcursul anului 2019 au fost elaborate un număr de 85 de proiecte de contracte de achiziție publică și contracte de achiziție publică, finale, aferente procedurilor instrumentate și achizițiilor directe.

*În cadrul procedurilor de atribuire finalizate, se regăsesc următoarele contracte de interes local încheiate:*

* Achiziționare a unui număr de 130 de autobuze Hibrid – valoare contractată 195.268.331,70 lei, fără TVA;
* Proiectare și execuție lucrări având ca obiect CL4 - Reabilitarea Casetei și a sistemului sau principal de drenare de pe partea stânga a Casetei (în sectoarele Ciurel-Unirii-Vitan) - 2 loturi - Lot 1: Reabilitarea Casetei și a sistemului sau principal de drenare de pe partea stânga a Casetei in sectorul Ciurel-Unirii - valoare contractată: 83.502.675,02 Lei fără TVA;
* Proiectare si execuție lucrări având ca obiect CL4 - Reabilitarea Casetei si a sistemului sau principal de drenare de pe partea stânga a Casetei (in sectoarele Ciurel-Unirii-Vitan) - 2 loturi – Lot 2 Reabilitarea Casetei si a sistemului sau principal de drenare de pe partea stânga a Casetei – sectorul Unirii-Vitan: valoare contractată: 106.140.549,80 Lei fără TVA;
* Reabilitarea Casetei și a sistemului de drenare de pe partea stângă în sectorul Vitan – Glina – Lot 1: Reabilitarea Casetei și a sistemului de drenare de pe partea stângă în sectorul Vitan – NH Popești – valoare contractată: 74.636.578,09 Lei fără TVA;
* Reabilitarea Casetei și a sistemului de drenare de pe partea stângă în sectorul Vitan – Glina – Lot 2: Reabilitarea Casetei și a sistemului de drenare de pe partea stângă în sectorul NH Popești – Glina – valoare contractată: 35.921.551,45 Lei fără TVA;
* Achiziționarea de unități locative cu destinația de locuințe pentru personalul angajat în unitățile sanitare aflate în administrarea CGMB prin ASSMB – au fostachiziționate un număr de 177 apartamente, pentru care s-a realizat procedura de achiziție în baza Normei interne privind achiziționarea sau închirierea de imobile de către Municipiul București, anexă la HCGMB nr. 298/2018, pentru care s-au încheiat contractele aferente în valoare de 83.874.553,04 lei, fără TVA.
* Servicii de tipărire și livrare de eco-vouchere, precum și de servicii de selecție a unităților comerciale participante, colectarea, verificarea și predarea documentelor pentru decontarea eco-voucherelor”, în cadrul ”Programului de stimulare a eliminării din traficul bucureștean a autovehiculelor cu grad ridicat de poluare prin acordarea de eco-vouchere” –încheiat cu UP România SRL, valoare contractată: 395.000 Lei fără TVA;
* Finalizare proiect de reabilitare sistem rutier cu linii de tramvai pe Sos. Pantelimonși Sos Iancului (Park &Ride);
* Servicii de întreținere gazon pentru Arena Națională încheiat cu SC SPORT FIELDS SRL valoare contractată – acord cadru: 18.919.987,80 lei fără TVA;
* Pentru prima data autoritatea contractanta a organizat procedura de achiziția publică prin **Bursa Română de Mărfuri** a contractului privind „Furnizare  energie electrică pentru sistemul de iluminat public din municipiul București”.

**1.3 Proceduri de achiziție publică inițiate în anul 2019, aflate în derulare la 31.12.2019**

Având în vedere complexitatea contractelor/acorduri-cadru ce urmează a fi atribuite, și data inițierii procedurii de achiziție publică, la data de 31.12.2019 erau în curs de derulare un număr de 18 proceduri, a căror atribuire se va realiza în cursul anului 2020, dintre care enumerăm:

* Acord Cadru de achiziție de elemente constructive pentru mobilier urban, respectiv adăposturi modulare pentru stații de troleibuz și stații de autobuz,
* Furnizare produse - scaune spectatori monobloc pentru obiectivul Arena Națională în acord cu cerințele tehnice necesare organizării campionatului european de fotbal - UEFA 2020 la București,
* Sistem de Management al Documentelor și Fluxurilor de Lucru,
* Lucrări suplimentare aferente contractului de proiectare și execuție lucrări privind obiectivul ”Realizarea rețelelor publice de alimentare cu apă, canalizare, iluminat public, precum și a drumurilor aferente Ansamblului de locuințe Henri Coandă, sector 1 - Lotul 2„.
* Servicii de transport aerian - Acord cadru,
* ”Extindere Corp C1 Liceul Teoretic Ștefan Odobleja, cu un corp având regim de înălțime P+3E, Str.Dornească nr.7A, Sector 5, București” - execuție lucrări
* Program local multianual privind creșterea performanței energetice a blocurilor de locuințe din Municipiul București, sectorul 6 - 18 loturi, totalizând un număr de 66 de blocuri;
* Edificare clădire cu destinație de grădiniță cu 4 grupe, str. Periș nr. 27, sector 2 - execuție lucrări cu dotări,
* Construire grădiniță cu 8 grupe, str. Pescărușului nr. 124, sector 2 - execuție lucrări cu dotări,
* Extindere grădiniță nouă cu 8 grupe, str. Sportului nr. 21, sector 2 - execuție lucrări cu dotări,
* Construire grădiniță nouă cu 7 grupe, str. Știucii nr. 54, sector 2 - execuție lucrări cu dotări,
* Piese de schimb și consumabile pentru echipamente tehnică de calcul
* Construire AfterSchool - 8 clase - Școala Gimnazială nr. 103, str. Vigoniei nr. 3-5, sector 5 - execuție cu dotări.

La data de 31.12.2019 se aflau în derulare procedurile de licitație deschisă, inițiate în anul 2018, pentru atribuirea următoarelor contracte:

- Contract de furnizare având ca obiect “Achiziționarea a 100 troleibuze”;

- Contract de furnizare având ca obiect “Achiziționarea a 100 tramvaie”;

**1.4 Proceduri de achiziții publice inițiate în anii anteriori și atribuite în anul 2019**

În decursul anului 2019, Direcția Generală Achiziții Publice a continuat derularea procedurilor de achiziție publică care au fost inițiate în anii anteriori, atribuind un număr de 5 contracte de achiziție publică, un acord-cadru și un contract încheiat în urma unei achiziții directe, respectiv Contractul de prestări servicii de ”Actualizare a Planului de acțiune pentru diminuarea nivelului de zgomot în Municipiul București conform prevederilor Hotărârii de Guvern nr.321/2005”.

|  |  |
| --- | --- |
| Număr și tip proceduri | Valoare totală, atribuită lei, fără TVA |
| 4 licitații deschise | 18.269.878,20 |
| 1 procedură simplificată |
| 1 negociere fără publicare anunt participare |

Prin cele 6 proceduri de achiziție publică, inițiate în anii precedenți și atribuite în anul 2019, au fost atribuite contracte de achiziție publică/acorduri-cadru, după cum urmează:

- 2 contracte de furnizare în valoare de 2.849.691,00 lei, fără TVA (*Contract de furnizare autoturisme”;*

*Contract de furnizare ”Truse de prim ajutor pentru situații de urgență”;)*

- 1 contract de servicii în valoare de 32.400,00 lei, fără TVA (*Contract de prestări „Servicii de telefonie fixă”);*

- 1 acord cadru de servicii în valoare de 7.800.000,00 lei, fără TVA (*Acord-cadru „servicii de evaluare imobiliară a bunurilor aflate în domeniul public/privat sau în administrarea Municipiului București, precum și a imobilelor care pot fi achiziționate de către Municipiul București de pe piața liberă,* în baza căruia s-au încheiat până în prezent 2 contracte subsecvente în valoare de 84.000,00 lei, fără TVA, respectiv 410.000,00 lei, fără TVA)

- 2 contracte de lucrări în valoare de 7.576.987,17 lei, fără TVA (Contract de lucrări de semnalizare orizontală pe Traseul I : Pța. Victoriei-Bd. Aviatorilor- Bd.Beijing - Str. N. Caramfil-Șos.Pipera tronson I din programul de ”Implementarea unui sistem de transport cu bicicleta în zona centrală a Municipiului Bucurestiși Actul Adițional nr.1 la contractul nr. 3674/15.06.2007 - lucrări de construcții pentru autostrăzi, șosele și străzi și proiect tehnic pentru obiectivul de investiții ”Străpungere Bd. Nicolae Grigorescu - Splai Dudescu”.)

1. ***Contracte atribuite în baza unor proiecte finanțate din fonduri nerambursabile***

În anul 2019 s-au încheiat un număr de 10 de contracte în valoare totală de 300.543.364,86 lei, fără TVA, după cum urmează:

* 4 contracte pentru proiectul ”Finalizarea Stației de Epurare Glina, reabilitarea principalelor colectoare de canalizare și a canalului colector Dâmbovița (Caseta) în Municipiul București – Etapa II (contract de finanțare nerambursabilă nr. 12/21.12.2016)” în valoare de 300.201.354,36 lei, fără TVA;
* 2 contracte pentru proiectul ”Modernizarea și dotarea liniei de tramvai nr. 55 (contract de finanțare nerambursabilă nr. 3442/29.10.2018)” în valoare de 127.966,00 lei, fără TVA;
* 1 contract pentru proiectul ” WALK THE GLOBAL WALK, conform HCGMB nr. 38/22.02.2018” în valoare de 76.630,00 lei, fără TVA;
* 1 contract pentru proiectul ”Achiziționare autobuze electrice necesare îmbunătățirii transportului public de călători pe traseele 300, 330 și 335 (contract de finanțare nerambursabilă nr. 4369)” în valoare de 50.834,50 lei, fără TVA;
* 2 contracte pentru proiectul ”Modernizarea liniei de tramvai pe B-dul G-ral Vasile Milea de la intersecția cu B-dul Timișoara până în dreptul intrării în benzinăria OMV (contract de finanțare nerambursabilă nr. 4311/24.05.2019)” în valoare de 86.580,00 lei, fără TVA.

1. ***Achiziții directe***

La propunerea compartimentelor de specialitate ale Primăriei Municipiului București, în anul 2019, Direcția Generală Achiziții Publice a realizat online prin intermediul SEAP/SICAP un număr de 84 achiziții directe, din care un nr. de 24 de achiziții în valoare de 995.752,23 lei, fără TVA, fiind realizate potrivit art.19 din Legea nr. 98/2016.

La propunerea compartimentelor de specialitate ale Primăriei Municipiului București, în anul 2019, Direcția Generală Achiziții Publice a realizat online prin intermediul SEAP/SICAP un număr de 84 achiziții directe, din care un nr. de 24 de achiziții în valoare de 995.752,23 lei, fără TVA, fiind realizate potrivit art.19 din Legea nr. 98/2016.

Valoarea contractată aferentă achizițiilor directe inițiate și încheiate în cursul anului 2019 este de 2.389.034,18 lei fără TVA (contracte și note de comandă)

1. ***Contestații și acțiuni în instanță***

În cursul anului 2019 au fost formulate două contestații cu privire la rezultatul procedurilor de atribuire, după cum urmează:

* la Consiliului Național de Soluționare a Contestațiilor a fost formulată contestația privind rezultatul atribuirii contractului - ” Achiziționarea a 100 de tramvaie”. Contestația este în curs de soluționare la Curtea de Apel a Tribunalului Municipiului București.
* la Tribunalul București a fost depusă o acțiune în instanță privind rezultatul atribuirii contractului ” Achiziționarea a 100 de troleibuze”. Urmare soluționării plângerii, instanța de judecată a respins acțiunea împotriva rezultatului procedurii de achiziție publică. La data prezentei, contractul nu a fost încheiat întrucât. contestatarul a depus recurs împotriva hotărârii instanței de judecată.

- au fost soluționate favorabil pentru Municipiul București, contestațiile privind rezultatul procedurii de atribuire pentru contractele: Lucrări de semnalizare orizontală pe Traseul 1: Piața Victoriei - Bd. Aviatorilor - Bd. Beijing - Str. Nicolae Caramfil - Șos. Pipera - Tronson I și Acord-cadru având ca obiect “Servicii de evaluare imobiliară a bunurilor imobile aflate în domeniul public/privat sau în administrarea Municipiului București, precum și a imobilelor care pot fi achiziționate de către Municipiul București de pe piața liberă”

Pentru aceste contestații au fost scanate, multiplicate, numerotate și opisate un număr aproximativ 21.500 pagini reprezentând documentații depuse la instanțe (CNSC si Curtea de Apel).

La solicitarea unor instituții abilitate, au fost scanate, multiplicate, opisate și transmise documente suport care au constituit dosarele achizițiilor publice derulate în anii anteriori, cca. 200.000 de pagini.

**Alte activități desfășurate în cursul anului 2019**

Cu privire la Decizia Primarului General nr. 652/23.04.2018 de aprobarea Planului de Integritate la nivelul PMB pentru implementarea Strategiei Naționale anticorupție, Direcția Generală Achiziții Publice, prin Direcția Planificare Achiziții, Direcția Proceduri și Serviciul Monitorizare Derulare Contracte a îndeplinit următoarele activități:

* referitor la asigurarea respectării prevederilor privind liberul acces la informații de interes public și a celor privind transparența procesului decizional potrivit Legii nr. 544/2001 și Legii nr. 52/2003, au fost primite un număr de 35 solicitări, acestea fiind soluționate conform competențelor și prevederilor legale;
* în cursul anului 2019, prin SICAP, s-au completat și transmis 180 de formulare de integritate cu privire la factorii decizionali și 80 de formulare de integritate aferente membrilor care au constituit comisiile de evaluare a procedurilor de achiziții publice și, pentru care nu au existat situații în care să fi fost emis un avertisment de integritate de Sistemul PREVENT, gestionat de ANI .

- pentru facilitarea accesului la informații de interes public au fost transmise spre publicare Strategia Anuală de Achiziții Publice, Programul Anual al Achizițiilor Publice, Centralizatorul achizițiilor publice

- referitor la implementarea sistemului de control intern managerial, conform OSGG nr. 600/2018, au fost elaborate: PG-PMB-3.1.2.7. privind pregătirea contractului/ acordului-cadru/ contractului subsecvent de achiziție publică pentru semnare și asigurarea circuitului de avizare și aprobare internă a acestuia inclusiv a actului adițional (dacă este cazul), PS-PMB-2.3.4.N privind monitorizarea contractelor, PS-PMB-3.1.2.2 privind achizițiile directe, PS-PMB-3.1.2.1.d, versiunea 1 – elaborare strategie de contractare, PS-PMB-3.1.2.1.A – elaborare și actualizare strategie anuală achiziții publice și programul anual al achizițiilor publice, precum și instrucțiuni de lucru interne, aferente.

Cele prezentate mai sus reprezintă activitatea de bază potrivit atribuțiilor, personalul DGAP asigurând pe tot parcursul anului 2019, suport consultativ de specialitate în vederea instrumentării cu celeritate a tuturor etapelor aferente proceselor de achiziție publică.